#### [Anexa 5.1 - Termeni de referință](#Anexe)

PROIECTUL PRIVIND ÎNVĂȚĂMÂNTUL SECUNDAR (ROSE)

SCHEMA DE GRANTURI PENTRU UNIVERSITĂȚI – SGCU - SS

BENEFICIAR: Universitatea POLITEHNICA din București, Facultatea de Inginerie Medicală

TITLUL PROIECTULUI: Educație, formare și dezvoltare profesională în domeniul Ingineriei Medicale - EduMed

**Termeni de referință pentru**

**Servicii de consultanță - studenți**

**1. Context**

Proiectul privind Învățământul Secundar (Romania Secondary Education Project – ROSE), în valoare totală de 200 de milioane de euro, este finanțat integral de Banca Internațională de Reconstrucție și Dezvoltare (BIRD – Banca Mondială), în baza Legii nr. 234/2015 *pentru ratificarea Acordului de Împrumut no. 8481 – RO (Proiectul privind învățământul secundar) între România și BIRD, semnat la Washington la 17 aprilie 2015*, și se va derula pe o perioadă de 7 ani, în intervalul 2015 – 2022. Proiectul este implementat de către Ministerul Educației Naționale, prin Unitatea de Management al Proiectelor cu Finanțare Externă.

Proiectul privind Învățământul Secundar a fost elaborat luând în considerare necesitatea asigurării accesului la învățământ de calitate, adaptat la necesitățile pieței forței de muncă, pentru toți tinerii. Acest obiectiv este în concordanță cu principalul obiectiv strategic național al României, de fructificare a potențialului de creștere prin stimularea competitivității și productivității, consolidarea coeziunii sociale și teritoriale, crearea de noi locuri de muncă - toate acestea urmărind reducerea decalajelor față de celelalte state membre ale Uniunii Europene (UE).

În baza Acordului de Grant nr. AG352/SGU/SS/III din data de 08.09.2020, semnat cu MEN-UMPFE, Universitatea POLITEHNICA din București/Facultatea de Inginerie Medicală a accesat în cadrul Schemei de granturi pentru Universități (SGU) finanțate din proiectul ROSE un grant în valoare de 709.289 Lei pentru implementarea subproiectului Educație, formare și dezvoltare profesională în domeniul Ingineriei Medicale - EduMed și intenționează să utilizeze o parte din fonduri pentru asigurarea accesului la un învâțământ tehnic de calitate prin măsuri integrate de sesiuni de coaching și dezvoltare personală, activități de consiliere profesională și orientare în carieră, programe remediale, precum și urmărirea dobândirii de competențe specifice și deprinderi practice prin vizite de studiu la societăți de profil, în vederea împlinirii și dezvoltării personale, pentru incluziune socială și inserție profesională a unui grup țintă de studenți din anul I de studii universitare de licență.

**2. Obiectiv**

**Obiectivul general** al proiectului îl reprezintă asigurarea accesului la un învățământ tehnic de calitate în cadrul Facultății de Inginerie Medicală și creșterea gradului de retenție a unui grup țintă de studenți din anul întâi de studii universitare de licență, aflați cu precădere în situație de risc de abandon. Astfel vor fi luate măsuri integrate de sesiuni de coaching și dezvoltare personală, activități de consiliere profesională și orientare în carieră, programe remediale, activități educaționale practice (ateliere de lucru), precum și urmărirea dobândirii de competențe specifice și deprinderi (abilități) practice prin vizite de studiu la societățile de profil, în vederea împlinirii și dezvoltării personale, pentru incluziune socială și inserție profesională.

**3. Scopul serviciilor**

În vederea îndeplinirii obiectivului serviciilor, Studenții consultanți vor realiza următoarele activităţi:

* Vor participa la *desfășurarea sesiunilor de dezvoltare a competențelor socio-emoționale* (activitatea A.IV) unde vor ajuta personalul specializat la:
* creșterea respectului de sine a studenților din GT,
* îmbunătățirea modului de relaționare cu colegii din an dar și cu cei din ani mai mari, prin întâlniri și implicarea studenților din GT în eventualele proiecte ale organizațiilor studențești,
* îmbunătățirea modului de reacție în situațiile stresante, prin îndrumare și sprijin oferit pe baza experienței acumulate în anii de studenție.
* De asemenea, studenții consultanți din cadrul asociațiilor studențești îi vor implica pe membrii GT în activități menite să încurajeze socializarea și lucrul în echipă, cu scopul de a spori sentimentul de apartenență a acestora din urmă la colectiv și de a contribui la integrarea lor în comunitatea academică.
* Se vor realiza întâlniri periodice atât cu grupul, cât și individuale (dacă sunt solicitate) unde se vor identifica nevoile de îndrumare și sprijin ale studenților din grupul țină, se vor prezenta/dezbate teme, în funcție de calendarul anului universitar, de necesitățile studenților și dificultățile pe care aceștia le întâmpină, astfel:
* vor fi informații referitor la procedurile administrative – prezentarea facultății/facultăților și a universității, în special locațiile unde urmează să își desfășoare orele conform programei, a bibliotecii, a secretariatului, a spațiilor de cazare, a cantinelor, a sălilor de lectură, a centrelor de învățare și baze sportive din UPB, etc.,
* vor fi informați de modalitatea de notare în cadrul disciplinelor din planul de învățământ, modalitatea de desfășurare a activităților didactice de tip curs/seminar/laborator, explicarea orarului și a sesiunii de examene, a modului de evaluare prin utilizarea sistemului de credite, a posibilităților de refacere a orelor de laborator, a modului de scriere a notițelor, a facilitării modului de învățare pentru examene și de optimizare a timpului, a modului de rezolvare a diferitelor sarcini didactice, a specializărilor din cadrul FIM, etc.,
* vor fi informați cu privire la facilitățile financiare de care se pot bucura, modul de eliberare al diferitelor documente de către secretariat din UPB și FIM, prezentarea programului de tabere,
* îmbunătățirea canalelor de comunicare student – profesor prin îndrumarea studenților către discuții cu cadrele didactice sau a profesorilor către studenții grupului țintă,
* sprijin în acomodarea la cămin și informații legate de activitățile extrașcolare care se pot desfășura în campusul UPB și în afara acestuia,
* De asemenea, poate participa și la alte activități din cadrul proiectului.

**4. Livrabile**

Ca rezultat al serviciilor descrise mai sus, studenții consultanți vor transmite următoarele livrabile:

* Liste prezență pentru fiecare întâlnire/activiate/sesiune de lucru cu studenții grupului țintă.
* Raport de activitate – termen de livrare – cu maxim 5 zile lucrătoare după încheierea contractului de consultanță.

**5. Cerințe privind calificarea Consultanților**

În baza experienței în domeniu, Studenților consultanți le este solicitat să presteze serviciile luând în considerare principiul economiei și eficienței şi să ofere nivelul etic şi profesional cel mai ridicat, astfel încât Beneficiarul să fie capabil să finalizeze sub-proiectul finanțat în cadrul schemei de granturi pentur universități, conform procedurilor descrise în Manualul de Granturi şi termenelor din Acordul de Grant semnat cu MEN-UMPFE.

Competențele minime cerute pe care trebuie să le dovedească Consultanții sunt următoarele:

* Student în cadrul Universității POLITEHNICA din București, Facultatea de Inginerie Medicală – anul III, anul IV ciclul licență sau ciclul de masterat
* Membru într-o organizație studențească din Universitatea POLITEHNICA din București.
* Minimum media 8 a anului universitar precedent.
* Implicare în activități extrașcolare sau în acțiuni de voluntariat în folosul studenților din cadrul Facultății sau a Universității.
* Cunoștințe de operare PC dovedită prin urmarea de cursuri în timpul facultății /liceu și/sau participarea la cursuri/training-uri/ sesiuni de instruire și/sau conferințe și sesiuni științifice

**6. Alți termeni relevanți**

**Perioadă de implementare/ Durata serviciilor.**

Studenții consultanți vor desfășura activitățile pe perioada martie 2023 – august 2023, a câte 10h de lucru/lună cu studenții grupului țintă al proiectului.

**Locație.**

Studenții consultanți își vor desfășura activitatea la sediul Beneficiarului – Universitatea POLITEHNICA din București, Facultatea de Inginerie Medicală, str. Gheorghe Polizu, nr. 1-7.

**Raportare.**

Raportul de activitate realizat de studenții consultanți la finalul activităților, trebuie să includă descrierea activităților desfășurate, feedback-ul primit de la studenții grupului țintă al proiectului și listele de prezență ale întâlnirilor.

Termenul estimat pentru predarea raportului este cu maxim 5 zile după încheierea contractului de colaborare și va fi predate spre avizare directorului de proiect, Andreia Cucuruz.

**Facilități oferite de Beneficiar.**

Beneficiarul, Universitatea POLITEHNICA din București, Facultatea de Inginerie Medicală, pune la dispoziție consultantului, următoarele:

* Spațiu pentru desfășurarea în bune condiții a întâlnirilor,
* Calculator,
* Videoproiector,
* Ecran de proiecție,
* Tablă interactivă,
* Birotică și papetărie.

**Confidențialitate.** Studențiiconsultanți nu trebuie sa comunice niciunei persoane sau entități vreo informație confidențială obținută pe parcursul realizării serviciilor propuse.

**Drepturi de proprietate intelectuală.** Toate documentele elaborate sau pregătite de către Studenții consultanți pentru Beneficiar în cursul îndeplinirii serviciilor vor avea caracter confidențial și vor deveni și rămâne proprietatea absolută a Beneficiarului. Consultantul va transmite toată această documentație către Beneficiar până la termenul final stabilit prin Contract sau până la expirarea acestuia.